PAKKELISTE –

KANOTUR LUTSIVANNET 5-6 JUNI 2021

Nå gleder vi oss veldig til helgens padletur :) Lederne som blir med er Marianne, Lars, Audun, Christian og Ragnhild. Vi har også med oss to vandrere som er tilgjengelige med båt om noen skulle være uheldige.

Aller først er det viktig å pakke vanntett. Vi skal bare gå ca 20 meter, så man kan like gjerne bruke bag som sekk. Gjerne pakk i småposer i bagen. Husk å også pakke soveposen vanntett (fungere fint med søppelpose)

**Mat:**

Alle må ha med seg en nistepakke når de møter på Lutsi klokken 12.00 på lørdag. Denne spiser vi etter at vi har padlet til holmen og satt opp leir. På kvelden lager vi bakt potet til alle sammen med diverse tilbehør. Det blir også bålkos med smores og pinnebrød utover kvelden. På morgenen lager vi havregrøt til alle. Om barnet ditt ikke vil ha det må han/hun ha med en ekstra niste til frokost. Ungene kan ha med seg snop/brus for opptil 50,- til sammen. I tillegg må alle ha med seg ca 1 ½ liter vann til eget forbruk.

**Hva som bør være med:**

* Solkrem
* Solbriller/caps
* Myggmiddel
* Toalettsaker
* Dorull i pose
* Kopp
* Spisesett (til bakt potet og havregryn)
* Fiskeutstyr om du vil
* Lommelykt
* Speiderkniv
* Speiderskjerf
* Litt avispapir til å tørke våte sko eller få fyr på bålet 😉
* 1-2 vedkubber om du har hjemme
* Badetøy
* Håndkle
* Undertøy
* Ullklær (kan være godt å ligge i selv om det er varmt på dagen)
* Utebukse/jakke (godt med noe vanntett)
* En tjukk genser
* T-skirt
* Shorts
* Ekstra bukse (f.eks joggebukse)
* Ekstra genser
* Varme sokker

Alle skal ha på seg lette sko som joggesko når vi padler (ikkje støvler). Ta gjerne med sandaler eller ett par ekstra joggesko om dere vil.

Mobil: ingen av barna skal ha med seg mobil. Har de behov for å ringe hjem en kjapp samtale skal de få bruke våre telefoner til det.

Vi er tilbake klokken 12 på søndag og dere henter da på samme sted som dere slapp de av :)